Урта диңгеҙ буйы өсөн союз

Урта диңгеҙ буйы өсөн союз (, , ) — Европа берлегенә ингән илдәрҙе һәм Урта диңгеҙ буйы илдәрен берләштереүсе халыҡ-ара ойошма. 2008 йылдан эшләй. Был илдәрҙең мөнәсәбәттәре Европа-Урта диңгеҙ партнерлығы сиктәрендә үҫешә.

 Ойоштороу маҡсаттары 
Франция президенты Николя Саркозиның Урта диңгеҙ буйында йәшәүселәргә мөрәжәғәтенән: «Берләшкән структура, дөйөм маҡсат менән берҙәм эш эшләйбеҙ».

Союз Барселона процесының — Европа һәм Урта диңгеҙ хеҙмәттәшлеге процесының тәбиғи дауамы булараҡ билдәләнә.

Берекмә энергия һәм энергия сығанаҡтары, хәүефһеҙлек, террорға ҡаршы көрәш, миграция, сауҙа мәсьәләләре менән шөғөлләнергә бурыслы. Урта диңгеҙ һәм Европа союздары коррупцияға, терроризмға, ойошҡан енәйәтселеккә, кешеләр менән сауҙа итеүгә ҡаршы көрәш сиктәрендә ҡайһы бер дөйөм структуралар, шул иҫәптән хоҡуҡ һаҡлау структуралары сиктәрендә бергә эшләй ала.

 Эшмәкәрлеге 
2008 йылдың 4 ноябре. Урта диңгеҙ буйы илдәренең сит ил эштәре министрҙары Марселдәге осрашыуҙа ойошманың штаб-фатиры Барселонала урынлашасаҡ, шулай уҡ ойошма эшмәкәрлегендә Израилдең һәм Ғәрәп дәүләттәре лигаһының вәкилдәре тиң хоҡуҡта ҡатнашасаҡ, тип ҡарар итә.

2010 йылдың 4 марты. Барселонала Урта диңгеҙ буйы өсөн союздың штаб-фатиры асыла.

 Составы 
Урта диңгеҙ союзына 43 ил, шулай уҡ Ғәрәп дәүләттәре лигаһы инә. Ливия күҙәтеүсе ил тип иҫәпләнә, сөнки уның лидеры ойоштороу саммитына барыуҙан баш тартты, яңы ойошманы ғәрәп һәм Африка илдәренең берҙәмлеген емереү буйынса заговор тип атаны.

 Флаг Дәүләт Халыҡ иҫәбе,кеше Территорияһы,км² Уртадиңгеҙгәсығыуы   Австрияюҡ   Албанияэйе   Алжирэйе   Бельгияюҡ   Болгарияюҡ   Босния һәм Герцеговинаэйе Бөйөк Британияэйе   Венгрияюҡ   Германияюҡ   Грецияэйе   Данияюҡ   Мысырэйе Израильэйе   Иорданияюҡ   Ирландияюҡ   Испанияэйе   Италияэйе   Кипрэйе   Латвияюҡ   Ливанэйе   Ливияэйе   Литваюҡ   Люксембургюҡ   Мавританияюҡ   Мальтаэйе   Марокко*эйе Монакоэйе   Нидерландюҡ   Фәләстин Дәүләтеэйе   Польшаюҡ   Португалияюҡ   Румынияюҡ   Сүриәэйе   Словакияюҡ   Словенияэйе   Тунисэйе  Төркиәэйе   Финляндияюҡ   Францияэйе   Хорватияэйе   Черногорияэйе   Чехияюҡ   Швецияюҡ   Эстонияюҡ

 Эште ойоштороу 
Ҡатнашыусы ил Союзды ротация принциптарында (Европа берлегендә ғәмәлдә булған принципҡа оҡшаш) етәкләй.

 Иҫкәрмәләр 

Категория:Халыҡ-ара хөкүмәт-ара ойошмалар
Категория:Урта диңгеҙ буйы
Категория:Европа берлегенең тышҡы сәйәсәте
Категория:Европа халыҡ-ара ойошмалары
Категория:Африка халыҡ-ара ойошмалары